નોંધનીય છે કે આ કેસમાં બસ કંડક્ટરને પણ સીબીઆઇએ ક્લીન ચીટ નથી આપી. પણ 2 વાગે જુવેનાઇલ કોર્ટમાં વિદ્યાર્થીને રજૂ કરવામાં આવશે. સાથે જ સીબીઆઇએ તે વાતની પણ સ્પષ્ટતા આપી છે કે પ્રદ્યુમ્ન સાથે કોઇ રીતનું યૌન શોષણ નથી થયું. 11માં ધોરણના આ જે વિદ્યાર્થીને સીબીઆઇ પકડીને લઇ ગઇ છે તેણે તેના મિત્રોને કહ્યું હતું કે પરીક્ષા રદ્દ કરવા માટે તે કંઇક ખાસ કરશે. અને આ યુવક હંમેશા પોતાની સાથે ચાકુ પણ રાખતો હતો તેમ પણ સીબીઆઇના સુત્રોએ જણાવ્યું છે. ત્યારે આ યુવકના પિતાએ રોષ વ્યક્ત કર્યો છે કે અકારણ જ તેના પુત્રને સીબીઆઇએ પકડી રાખ્યો છે. વધુમાં સ્કૂલમાં પણ આ મામલે તમામ વિદ્યાર્થીઓથી પૂછપરછ કરવામાં આવી હતી. ત્યારે આ માહિતી બહાર આવવાથી આ કેસમાં નવો વળાંક આવ્યો છે.